KAKO NAPRAVITI UMNU MAPU

UPUTE:
1. Započnite u SREDIŠTU praznoga lista okrenutoga panoramski. Početak u središtu daje očima i mozgu slobodu da prostor obuhvaća i izražava mnogo slobodnije i prirodnije.
2. Središnju temu, ideju prikažite SLIKOM. Slika za vašu stvaralačku moć vrijedi više od tisuću riječi, bit će ugodna očima i održavat će vašu pozornost i poticati mozak i maštu na stvaralaštvo.
3. Služite se BOJAMA. Boje su uzbudljive za vaš mozak jednako kao i slike. One daju živahnost vašem stvaralačkom razmišljanju.
4. Povežite glavne grane sa središnjom temom, idejom, slikom i ogranke druge i treće razine s onima u prvoj i drugoj razini. Mozak djeluje povezivanjem ASOCIJACIJA. Povezujući grane lakše ćete sve razumjeti i svega se sjetiti.
5. Nacrtajte grane i ogranke VIJUGAVO, a ne kao ravne crte. Ravne crte su dosadne kao vožnja autocestom. Vaš mozak više privlače vijugave crte kao i vožnja vijugavim cestama.
6. Na svaku crtu ispišite samo jednu KLJUČNU riječ (pojam). Pojedinačna ključna riječ daje umnoj mapi veću moć i prilagodljivost, ona omogućuje mnogo veza, asocijacija te nastajanje novih ideja i misli.
7. Rabite SLIKE. Crteže, slike i simbole (vizuali) je jednostavno zapamtiti, a oni potiču nastajanje novih, stvaralačkih asocijacija. Iskoristite imaginaciju – sposobnost stvaranja slike stvarnih ili dalekih predmeta i događaja te izmišljenih i zamišljenih u svojoj stvaralačkoj mašti. Osjećaje, primjerice tugu, radost, uspjeh, prijateljstvo, prikažite uobičajenim simbolima.

Nastojte da vaša umna mapa izražava vaš osobni stil. Napravite je drukčije kako biste privukli pozornost ostalih učenika/učenica, primjerice, okrenite crtež
naopako, povećajte zadnje slovo. Trudite se umnu mapu učiniti ljepšom i
pamtljivom.







	RUBRIKA ZA VREDNOVANJE UMNE MAPE

	SASTAVNICE/BOD
	3 BODA
	2 BODA
	1 BOD

	IZGLED UMNE MAPE
	U središtu umne
mape se nalazi
ključni pojam i crtež
koji prikazuje temu.
Umna mapa je
napravljena jasno u
„granastoj“ strukturi
različitim bojama.
	U središtu umne
mape se nalazi
ključni pojam i crtež
koji prikazuje temu .
Riječi na linijama (granama) odnose se
na ključnu riječ.Sve
grane nisu različite
boje
	U središtu umne
mape se nalazi
ključni pojam , ali
nema crteža koji
prikazuje temu .
Riječi na linijama (granama)
djelomično se
odnose na ključnu
riječ. Nisu korištene
različite boje.

	SADRŽAJ UMNE MAPE
	Sadržaj umne mape
prema temi je u
potpunosti ostvaren i
točan. Zbog sličica
koje se nalaze na
njoj, umna mapa je
vrlo zanimljiva.
	Sadržaj umne mape
nije u potpunosti
ostvaren. Umnoj
mapi nedostaje neka
grana.
Sve sličice ne
odgovaraju ključnim
riječima.
	Sadržaj umne mape
prema ključnoj riječi
je djelomično
ostvaren.
Na umnoj mapi ima
dijelova koji
nedostaju.

	PREGLEDNOST UMNE MAPE
	Zbog izgleda slova,
količine teksta i slika
umna mapa izgleda
uredno i pregledno.
	Umna mapa nije
dovoljno pregledna.
Rukopis je
neprecizan. Ima
previše ili
premalo teksta i
sličica.
	Sadržaji na umnoj
mapi
izgledaju
nepregledno i
neuredno.


	Kod vrednovanja
naučenog može
se primijeniti
sljedeća bodovna
skala:
	9 – odličan (5)
7-8 – vrlo dobar (4)
5-6 – dobar (3)
3-4 – dovoljan (2)
0-2 – nedovoljan (1)
	
	



